న్యూఢిల్లీ: వరుస క్షిపణి ప్రయోగాలు, అణు పరీక్షలతో ప్రపంచాన్ని భయపెడుతున్న ఉత్తర కొరియా దూకుడుకు అడ్డుకట్ట వేసేందుకు సాయం చేయాల్సిందిగా భారత్నుఅమెరికా  కోరింది. ఖండాంతర క్షిపణి ప్రయోగాలు చేపట్టకుండా ఉత్తర కొరియాకు చెక్ చెప్పేందుకు మిత్ర దేశాలు ముందుకు రావాలని విజ్ఞప్తి చేసింది. బుధవారం తెల్లవారుజామున హ్వాసంగ్-15 ఇంటర్ కాంటినెంటల్ బాలిస్టిక్ మిసైల్ (ఐసీబీఎం) ప్రయోగంతో ఉత్తర కొరియా మంచి జోరుమీదుంది. ఇది జపాన్ సముద్ర జలాల్లో పడింది. 13వేల కిలోమీటర్ల దూరంలోని లక్ష్యాలను కూడా ఇది ఛేదించగలదని చెబుతున్నారు. హ్వాసంగ్-15 ప్రయోగం గురించి తెలిసిన అమెరికా అగ్గిమీద గుగ్గిలమైంది. యుద్ధం అనేది అనివార్యమైతే ఉత్తర కొరియాను ధ్వంసం చేస్తామని హెచ్చరించింది. ఈ నేపథ్యంలో ఉత్తర కొరియాపై మరింత ఒత్తిడి పెంచేందుకు భారత్ సహా మిత్ర దేశాల సాయం కోరింది. భారత్తో, ఆ దేశ ప్రధానితో తమకు మంచి అనుబంధం ఉందని అమెరికా ప్రభుత్వ అధికార ప్రతినిధి హేథర్ నౌవర్ట్ తెలిపారు. ఉత్తర కొరియా ప్రపంచానికే ముప్పుగా పరిణమించిందని, దానిపై ఒత్తిడి పెంచేందుకు భారత్ సాయాన్ని ఆశిస్తున్నట్టు హేథర్ తెలిపారు. 20 కంటే ఎక్కువ దేశాలు ఉత్తర కొరియాపై ఒత్తిడి పెంచుతున్నాయని హేథర్ తెలిపారు. ఆ దేశం నుంచి తమ దౌత్యాధికారులను వెనక్కి పిలిపిస్తున్నాయని పేర్కొన్నారు.
newdhilly: varusa kshipani prayogaalu, anhu pareekshalatho prapanchaanni bhayapedutunna uttara koria dookuduku addukatta vesenduku saayam cheyalsindiga bharatnuamerika  korindi. khandantara kshipani prayogaalu chepattakunda uttara koriyaku chec cheppenduku mitra deshaalu munduku ravalani vignapti chesindi. budhavaaram tellavaarujaamuna hwasang-15 inter continental balistic misail (icbm) prayogamtho uttara koria manchi jorumeedundi. idhi japan samudra jalaallo padindi. 13vela kilometerla dooramlooni lakshyaalanu kuudaa idhi chedinchagaladani chebutunnaru. hwasang-15 prayogam gurinchi telisina america aggimeeda guggilamaindi. yuddham anedi anivaaryamaithe uttara korianu dhwamsam chestamani heccharinchindi. ee nepathyamlo uttara koriyapai marinta ottidi penchenduku bharat sahaa mitra deshaala saayam korindi. bhaaratto, aa desha pradhaanitho tamaku manchi anubandham undani america prabhutva adhikara pratinidhi hather nauvert telipaaru. uttara koria prapanchaanike muppugaa parinaminchindani, daanipai ottidi penchenduku bharat saayaanni aasistunnattu hather telipaaru. 20 kante ekkuva deshaalu uttara koriyapai ottidi penchutunnaayani hather telipaaru. aa desham nunchi tama douthyaadhikaarulanu venakki pilipistunnaayani perkonnaru.